**Робин Кваизон** (роден на 9 октомври 1993) — шведски фудбалер со ганско потекло, напаѓач на Мајнц 05 и на шведската репрезентација.

Кариера
-------

### Клупска кариера

Роден во Стокхолм од татко од Гана и мајка швеѓанка, Кваизон е производ на академијата на АИК.

Во 2011 година тој бил позајмен на Васби Јунајтед, екипа од третата лига, со цел да собере искуство. На 16 натпревари за Васби постигнал 8 гола во регуларниот дел од сезоната, и имал еден настап во плејофот.

Тој се вратил во клубот од каде потекнува, и бил вклучен во првиот тим за кого дебитирал на 24 март 2012 во натпревар од Суперкупот на Шведска каде неговиот тим загубил со 2-0 од Хелсингборг; Кваизон влегол во игра 80-тата минута на местото на Роберт Оман Персон. Тој дебитирал во Алсвенскан (шведското првенство) на 1 април 2012 година во ремито 0-0 против Мјелби, влегувајќи во игра ви 76-тата минута. На 15 април 2012 за првпат бил стартер во победата со 1-0 на гостувањето против Сиријанска, а на 20 мај го постигнал својот прв гол во шведската прва лига против Норчепинг. Исто така, во 2012 година го имал своето деби во Лигата на Европа; на 19 јули во натпревар што завршил 1-1 против Хабнафјердир, играл како стартер до 60-тата минута кога бил заменет со Алхасан Камара; вкупно за таа сезона одиграл 7 натпревари во Лига Европа вклучувајќи еден настап во плејоф рунндата и другите шест во фазата по групи, каде АИК бил елиминиран. Сезоната 2012 ја завршил со 18 натпревари во лигата, а три во шведскиот куп.

Кваизон во дресот на АИК во 2014.
Во сезоната 2013 тој одиграл 23 натпревари во лигата на кој постигнал 4 гола и имал еден настап без погодок во националниот куп. Во почетниот дел на сезоната 2014 одиграл 10 натпревари во лигата, постигнувајќи еден гол. На последниот натпревар во дресот на АИК на 2 јуни 2014 во победата со 4-2 над Бромапојкарна, излегол од игра во 67-мата минута, за да може да биде испратен со аплаузи од навивачите за се што направил за клубот и да му отстапи место на Антон Салетрос.

На 18 јули 2014 година, тој се пресели во Италија потпишувајќи тригодишен договор со новопромовираниот клуб во Серија А, Палермо. По комплетирањето на трансферот го преземал дресот со број 21. Тој го направил своето деби со розовиот дрес во првиот официјален натпревар на Палермо за сезоната, двобојот од третиот круг на италијанскиот куп против Модена на 24 август во кој неговиот клуб загубил катастрофално со 3-0 на домашен терен. На 21 септември, го направил своето деби во италијанското првенство во натпреварот Палермо-Интер (1-1) во третото коло, заменувајќи го стрелецот на голот за Палермо Франко Васкес во 83-тата минута. На 11 јануари 2015 година, Кваизон се појавил во игра од клупата за резерви на местото на ветеранот Енцо Мареска во 52-рата минута од натпреварот против Фјорентина и во следните 9 минути постигнал два гола за да направи израмнување од 2-0 до 2-2; натпреварот завршил 4-3 за *виолa*. Тоа биле воедно неговите први голови во Серија А. На 14 февруари, тој за првпат бил стартер за Палермо во победата со 3-1 против Наполи.

На 31 јануари 2017 потпишал 4 и пол годишен договор со Бунеслигашот Мајнц 05. Своето деби за Мајнц го направил на 25 февруари 2017 во победата со 2-0 на гости над Баер Леверкузен. Својот прв гол за *петките* го постигнал на 11 март во поразот со 2-1 од Дармштат.

На 17 декември 2019, Кваизон го постигнл својот прв хет-трик во кариерата во победата со 5–0 на гостувањето кај Вердер Бремен во Бундеслигата.

На 16 мај 2021 година, Кваизон го постигнал единствениот гол за Мајнц, во поразот со 3-1 од Борусија Дортмунд во Бундеслигата, со што стигнал до својот триесетти погодок за клубот; притоа тој, исто така, станал најдобриот стрелец на Мајнц на сите времиња во Бундеслигата, надминувајќи ги Јунус Мали и Мохамед Зидан со кои претходно бил изедначен.

### Репрезентативна кариера

Робин Кваизон во акција во дресот на шведската репрезентација под 21 година.
По неколку појавувања во младата репрезентација, Кваизон добил повик во сениорската репрезентација од страна на селекторот Ерик Хамен за да игра на Кинг'с купот кој се одржал во Тајланд во јануари 2013 година. На оваа манифестација собрал два настапи и еден постигнат гол, кој го дал во финалето против Финска со шут надвор од шеснаесетникот.

Во јуни 2015, Кваизон бил дел од репрезентацијата на Шведска која го освоила Европското првенство за играчи под 21 година во Чешка. Тој постигнал еден гол на турнирот, во победата со 4-1 над Данска во полуфиналето, а исто така се појавил како замена и во финалето во кое швеѓаните ја совладале Португалија по изведување на пенали.

Следната година, тој учествувал со шведската олимписка репрезентација на Летните олимписки игри 2016, но таму неговата земја била елиминирана уште во првата фаза.

По неколку години пауза, благодарение на одличната форма во дресот на Мајнц, Кваизон се вратил во сениорската репрезентација и во текот на 2019 година учествувал во квалификациите за Европското првенство 2020: тој одиграл 9 натпревари и постигнал 6 голови - со кои бил најдобар стрелец на својата земја - помагајќи им на швеѓаните да се пласираат на завршниот турнир.

Во летото 2021, Кваизон за првпат во кариерата бил повикан да настапи на некое големо натпреварување со сениорската репрезентација на Шведска, откако се нашол во составот од 26 играчи избран од селекторот Јане Андерсон за Европското првенство 2020. Тој играл во сите четири натпревари на својата земја, а патот за него и неговите соиграчи завршил во осминафиналето каде биле елиминирани по продолженија од Украина со 1-2.

### Хронологија на репрезентативните настапи

| Хронологија на настапи и постигнати голови за националната селекција ― Шведска |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 23-1-2013 | Чијанг Мај | Северна Кореја Северна Кореја | **1 – 1** | Шведска Шведска | Пријателска | **-** |  |  |
| 26-1-2013 | Чијанг Мај | Финска Финска | **0 – 3** | Шведска Шведска | Пријателска | **1** |  |  |
| 17-1-2014 | Абу Даби | Молдавија Молдавија | **1 – 2** | Шведска Шведска | Пријателска | **-** |  |  |
| 21-1-2014 | Абу Даби | Исланд Исланд | **0 – 2** | Шведска Шведска | Пријателска | **1** |  |  |
| 31-3-2015 | Солна | Шведска Шведска | **3 – 1** | Иран Иран | Пријателска | - | влегол во игра 66' |  |
| 6-9-2018 | Прага | Австрија Австрија | **2 – 0** | Шведска Шведска | Пријателска | **-** |  |  |
| 23-3-2019 | Солна | Шведска Шведска | **2 – 1** | Романија Романија | Квал. за Евро 2020 | **1** | заменет 89' |  |
| 26-3-2019 | Осло | Норвешка Норвешка | **3 – 3** | Шведска Шведска | Квал. за Евро 2020 | **2** |  |  |
| 7-6-2019 | Солна | Шведска Шведска | **3 – 0** | Малта Малта | Квал. за Евро 2020 | **1** | заменет 85' |  |
| 10-6-2019 | Мадрид | Шпанија Шпанија | **3 – 0** | Шведска Шведска | Квал. за Евро 2020 | **-** |  |  |
| 5-9-2019 | Торшавн | Фарски Острови Фарски Острови | **0 – 4** | Шведска Шведска | Квал. за Евро 2020 | **1** |  |  |
| 8-9-2019 | Солна | Шведска Шведска | **1 – 1** | Норвешка Норвешка | Квал. за Евро 2020 | **-** | заменет 77' |  |
| 12-10-2019 | Та Кали | Малта Малта | **0 – 4** | Шведска Шведска | Квал. за Евро 2020 | **-** | добил жолт картон во 62-рата минута 62' заменет 71' |  |
| 15-10-2019 | Стокхолм | Шведска Шведска | **1 – 1** | Шпанија Шпанија | Квал. за Евро 2020 | **-** | заменет 77' |  |
| 15-11-2019 | Букурешт | Романија Романија | **0 – 2** | Шведска Шведска | Квал. за Евро 2020 | **1** |  |  |
| 5-9-2020 | Солна | Шведска Шведска | **0 – 1** | Франција Франција | УЕФА Лига на нации 2020-2021  - Прва фаза | **-** | заменет 77' |  |
| 8-9-2020 | Солна | Шведска Шведска | **0 – 2** | Португалија Португалија | УЕФА Лига на нации 2020-2021  - Прва фаза | **-** | влегол во игра 71' |  |
| 8-10-2020 | Москва | Русија Русија | **1 – 2** | Шведска Шведска | Пријателска | **-** | влегол во игра 64' |  |
| 14-10-2020 | Лисабон | Португалија Португалија | **3 – 0** | Шведска Шведска | УЕФА Лига на нации 2020-2021  - Прва фаза | **-** | заменет 62' |  |
| 11-11-2020 | Брондби | Данска Данска | **2 – 0** | Шведска Шведска | Пријателска | **-** | заменет 64' |  |
| 17-11-2020 | Сен Дени | Франција Франција | **4 – 2** | Шведска Шведска | УЕФА Лига на нации 2020-2021  - Прва фаза | **1** | влегол во игра 66' |  |
| 25-3-2021 | Солна | Шведска Шведска | **1 – 0** | Грузија Грузија | Квал. за СП 2022 | **-** | влегол во игра 84' |  |
| 28-3-2021 | Приштина | Косово Косово | **0 – 3** | Шведска Шведска | Квал. за СП 2022 | **-** | влегол во игра 68' |  |
| 31-3-2021 | Солна | Шведска Шведска | **1 – 0** | Естонија Естонија | Пријателска | **-** |  |  |
| 29-5-2021 | Солна | Шведска Шведска | **2 – 0** | Финска Финска | Пријателска | **1** | заменет 84' |  |
| 5-6-2021 | Солна | Шведска Шведска | **3 – 1** | Ерменија Ерменија | Пријателска | **-** | влегол во игра 70' |  |
| 14-6-2021 | Севиља | Шпанија Шпанија | **0 – 0** | Шведска Шведска | Евро 2020  - Прва фаза | **-** | влегол во игра 69' |  |
| 18-6-2021 | Санкт Петербург | Шведска Шведска | **1 – 0** | Словачка Словачка | Евро 2020  - Прва фаза | **-** | влегол во игра 64' |  |
| 23-6-2021 | Санкт Петербург | Шведска Шведска | **3 – 2** | Полска Полска | Евро 2020  - Прва фаза | **-** | заменет 55' |  |
| 29-6-2021 | Глазгов | Шведска Шведска | **1 – 2** прод. | Украина Украина | Евро 2020  - Осминафинале | **-** | влегол во игра 97' |  |
| Вкупно |  | Настапи | 30 |  | Голови | 10 |  |  |

Статистика и рекорди
--------------------

### Клупска статистика

*Статистиката е ажурирана на 10 март 2015.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| мар.-јун. 2011 | Шведска АИК | А | 0 | 0 | - | - | - | - | - | - | - | - | - | 0 | 0\ |
| јун.-ное. 2011 | Шведска Васби Јунајтед | Д1 | 16+1 | 8+0 | - | - | - | - | - | - | - | - | - | 17 | 8 |
| 2012 | Шведска АИК | А | 18 | 2 | КШ | 3 | 1 | ЛЕ | 7 | 0 | СШ | 1 | 0 | 29 | 3 |
| 2013 | А | 23 | 4 | КШ | 1 | 0 | - | - | - | - | - | - | 24 | 4 |
| мар.-јун. 2014 | А | 10 | 1 | - | - | - | - | - | - | - | - | - | 10 | 1 |
| Вкупно АИК | 51 | 7 |  | 4 | 1 |  | 7 | 0 |  | 1 | 0 | 62 | 8 |
| 2014-2015 | Италија Палермо | А | 19 | 2 | КИ | 1 | 0 | - | - | - | - | - | - | 20 | 2 |
| 2015-2016 | А | 30 | 1 | КИ | 2 | 1 | - | - | - | - | - | - | 32 | 2 |
| 2016-јан. 2017 | А | 17 | 4 | КИ | 1 | 0 | - | - | - | - | - | - | 18 | 4 |
| Вкупно Палермо | 66 | 7 |  | 4 | 1 |  | - | - |  | - | - | 70 | 8 |
| јан.-јун. 2017 | Германија Мајнц | 1Б | 11 | 1 | КГ | - | - | - | - | - | - | - | - | 11 | 1 |
| 2017-2018 | 1Б | 24 | 4 | КГ | 2 | 0 | - | - | - | - | - | - | 26 | 4 |
| 2018-2019 | 1Б | 28 | 7 | КГ | 2 | 2 | - | - | - | - | - | - | 30 | 9 |
| 2019-2020 | 1Б | 32 | 13 | КГ | 1 | 0 | - | - | - | - | - | - | 33 | 13 |
| 2020-2021 | 1Б | 28 | 6 | КГ | 2 | 1 | - | - | - | - | - | - | 30 | 7 |
| Вкупно Мајнц | 123 | 31 |  | 7 | 3 |  | - | - |  | - | - | 130 | 34 |
| Вкупно во кариерата | 257 | 53 |  | 15 | 5 |  | 7 | 0 |  | 1 | 0 | 279 | 58 |

### Рекорди

#### Мајнц

* Играч со најголем број постигнати голови во дресот на Мајнц во Бундеслигата: 31

### Хет-трикови


| Хет-трикови |
| --- |
| 

|
|  |
|  | Дата | Место | Екипа | Противник | Голови | Резултат | Натпреварување |
| **1** | 10/09/2011 | Шведска Гамлиавален, Умео | Васби Јунајтед Васби Јунајтед | Умео Умео | Гол Гол Гол | 0 - **3** | Шведска Дивизион 1 - Север |
| **2** | 17/12/2019 | Германија Везер, Бремен | Мајнц Мајнц 05 | Вердер Бремен Вердер Бремен | Гол Гол Гол | 0 - **5** | Германија Бундеслига 2019-2020 |
| **3** | 08/02/2020 | Германија Олимписки стадион, Берлин | Мајнц Мајнц 05 | Херта Херта Берлин | Гол Гол Гол | 1 - **3** | Германија Бундеслига 2019-2020 |

 |

Титули
------

### Репрезентативни

#### Шведска Шведска под 21 година

* **Европско првенство во фудбал за играчи под 21 година Европско првенство за играчи под 21 година** : 1

2015

Наводи
------

1. ↑  goal.com, уред. (5-11-2012). „Ghanaian born Robin Quaison gets another Swedish Under-21 call-up" (англиски). Проверете ги датумските вредности во: `|date=` (help)
2. ↑  Svenskfotboll.se, уред. (20-05-2013). „AIK-Norrköping (tabellino)" (шведски). Проверете ги датумските вредности во: `|date=` (help)
3. ↑  Quaison è rosanero Архивирано на 25 јули 2014 г. Palermocalcio.it
4. ↑  Palermo-Modena 0-3 Архивирано на 26 август 2014 г. Palermocalcio.it
5. ↑  Fiorentina-Palermo 4-3, gol di Pasqual, Basanta, Quaison (2), Cuadrado, Joaquin e Belotti (rigore) Gazzetta.it
6. ↑  mainz05.de, уред. (31 јануари 2017). „Robin Quaison signs" (англиски).[*мртва врска*]
7. ↑  „Robin Quaison hits hat-trick as Mainz put five without reply past Werder Bremen". *Bundesliga*. 17 December 2019. Посетено на 18 December 2019.
8. ↑  „Raphael Guerreiro, Marco Reus and Julian Brandt earn Borussia Dortmund Champions League qualification with win in Mainz". Bundesliga. 16 May 2021. Посетено на 16 May 2021.
9. ↑  svenskfotboll.se, уред. (5-12-2012). „Truppen till King's Cup" (шведски). Проверете ги датумските вредности во: `|date=` (help)
10. ↑  TT (2016-08-28). „Quaison kallades in – och skadade sig". *Svenska Dagbladet* (шведски). ISSN 1101-2412. Посетено на 2020-09-07.
11. ↑  Во плејофот.
12. ↑  Еден натпревар е квалификациски.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Шведска"*** |
|

* Робин Кваизон на soccerway
* Робин Кваизон на transfermarkt
* Робин Кваизон на espn
* Робин Кваизон на whosocered

|  |  |  |  |  |
| --- | --- | --- | --- | --- |
| 

| * п
* р
* у
Состав на Шведска на  ЕП за играчи под 21 година 2015 (1. титула) |
| --- |
|  |
| 
* 1 Карлгрен
* 2 Линделeф
* 3 Милошевиќ
* 4 Еландер
* 5 Аугустинсон
* 6 Левицки
* 7 Хиљемарк
* 8 Калили
* 9 Хргота
* 10 Гвидети
* 11 Кисе Телин
* 12 Рине
* 13 Зенели
* 14 Ишак
* 15 Олсон
* 16 Тиблинг
* 17 Бафо
* 18 Холмен
* 19 Ларсон
* 20 Кваизон
* 21 Конате
* 22 Густафсон
* 23 Линде
* Coach: Х. Ериксон

 | Шведска |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Шведска на  ЕП 2020 |
| --- |
|  |
| 
* 1 Олсен
* 2 Лустиг
* 3 Линделоф
* 4 Гранквист
* 5 Бенгтсон
* 6 Аугустинсон
* 7 С. Ларсон
* 8 Екдал
* 9 Берг
* 10 Форсберг
* 11 Исак
* 12 Јонсон
* 13 Свенсон
* 14 Еландер
* 15 Сема
* 16 Крафт
* 17 Класон
* 18 Јансон
* 19 Сванберг
* 20 Олсон
* 21 Кулушевски
* 22 Кваизон
* 23 Нордфелт
* 24 Даниелсон
* 25 Џ. Ларсон
* 26 Кајусте
* Селектор: Андерсон

 | Шведска |

 |